KNIBBEL No.56 - HEILIGMAKING
Ek is nie wat ek behoort te wees nie; ek is nie wat ek wil wees nie; ek is nie wat ek hoop om eendag te wees nie. Maar ek is ook nie wat ek was nie; en wat ek is, is ek deur die genade van God.
Vrye vertaling van 'n sê-ding van John Newton (1725 - 1807)
KNIBBEL No.55 - 'N TRAGEDIE WAT ONS ORALS OM ONS SIEN
Dis onvermydelik dat reformatoriese kerke wat in dooie ortodoksie verval, "liberaal" sal word. Dooie wortels vrot af, en dit maak so 'n kerk ankerloos. Voorts dui doodsheid op "Gees-loosheid" - en dit beteken kragteloosheid en mettertyd radeloosheid. Ankerloos en radeloos dryf so 'n kerk dan onafwendbaar in die rigting van pragmatisme (enigiets wat "werk") - die tweederangse oplossings van vals kerke en die wêreld.
KNIBBEL No.54 - DAAR IS TWEE DINGE IN DIE LEWE
Daar is twee dinge in die lewe: die volmaakte en die werklikheid.
Volwassenheid is om die volmaakte as ideaal te sien,
maar om met die onvolmaakte as werklikheid saam te leef.
Om die werklikheid gelate te aanvaar
en die volmaakte sinies af te skryf,
Om net die volmaakte te erken
en die werklikheid te misken,
Weier om vrede te maak met gebrokenheid,
maar maak vrede met die feit van gebrokenheid
- dít is volwassenheid.
KNIBBEL No.53 - AL WAT REGTIG SAAK MAAK
God sien en God beloën; kan enigiets anders regtig saak maak?
KNIBBEL No.52 - BUITE DIE HUWELIK GELD DIE FORMULE:
Eroties + emosie = erosie
KNIBBEL No.51 - WIL JY VLIEG?
Die ongelowige meen dis sy "sekuriteite" wat keer dat hy val; die gelowige weet dis dikwels juis dáárdie "sekuriteite" wat keer dat hy vlieg.
KNIBBEL No.50 - OOR WAARHEID EN ERVARING
Waarheid is belangriker as ervaring, sommer baie. Maar waarheid sonder bevestigende ervaring, ontkom die twyfel nooit finaal nie. Maar as die waarheid deur ervaring bevestig word, agterhaal die twyfel dit nooit weer nie.
Hierdie Blog is een van die drieling-dogters van 'n ou moeder wat aanvanklik alleen my skryfwerk gedra het. Sy het egter nou begin afskaal en werk nie meer so hard nie. Sy sien tans bloot om na 'n klompie algemene inligting. Die drie dogters sorg nou elkeen vir 'n derde van my geskrifte - die E-Preke, die Antipas Heroute en die Knibbels. Om by die res van die familie te gaan kuier, kliek gewoon op die betrokke adres hieronder.En so pas het 'n Engelse niggie besluit om ook haar gewig in te gooi om ware waarheid oraloor te versprei.Die blyplek van dogter 1http://epospreke.blogspot.com/Die blyplek van dogter 2http://antipasherout.blogspot.com/Die ou moeder se adreshttp://e-preke.blogspot.com/The English cousin's address:http://sermonsheraldstitbits.blogspot.com/
Ek stuur gereeld 'n E-Preek (soos die op hierdie Blogs) per e-pos aan elkeen wat dit versoek. Sou jy belangstel, is dit net vir vra by:nico.vanderwalt@reformed.org.za
KNIBBEL No.55 - 'N TRAGEDIE WAT ONS ORALS OM O...
Nico en Soniah van der Waltnico.vanderwalt@reformed.org.za ; soniah.vanderwalt@reformed.org.zaHuistelefoon: 011-476 2907Selfoon: 082 848 9396Posadres: Postnet Suite 148, Privaatsak x1, Northcliff, 2115
Kyk na die moederblog, www.e-preke.blogspot.com , vir 'n uitgebreide bekendstelling, asook 'n klompie foto's van ons, ons kinders en ons kleinkinders.